Obra que reflexiona sobre la problemàtica del temps de treball des d'una perspectiva de gènere.
Presenta les idees clau dels debats que planteja i analitza les principals polítiques de temps de treball en el context europeu.
Aporta bibliografia i fonts d'informació d'interès, juntament amb un glossari de termes.
Publicació que analitza els factors implicats en el diagnòstic social a Catalunya i el seu marc de referència, amb l'objectiu de servir de punt de partida per implementar noves eines, escales i metodologies.
Entre altres recursos, recull la literatura científica sobre els instruments estandarditzats i d'avaluació aplicats en treball social i les seves característiques principals.
Guia per a l'atenció, des de la pràctica del treball social, dels conflictes familiars que poden sorgir en una ruptura de la parella.
Es descriuen les característiques del procés, que afecta a pares i fills, comporta canvis en les dinàmiques familiars i pot generar situacions de vulnerabilitat.
Es proposa una intervenció que actua com a moduladora de l'impacte cognitiu, emocional i pràctic, i que té com a objectiu principal la protecció dels infants (quan el procés esdevé conflictiu i els seus drets es poden veure amenaçats).
Monogràfic que presenta les bases de la justícia restaurativa, emmarcada inicialment en el context de la justícia penal, i mostra com les pràctiques restauratives, que tracten el conflicte reparant el dany causat i restablint la pau social, també poden ser exitoses en altres contextos.
Mostra alguns exemples d'innovació social en l'àmbit educatiu, en centres residencials, en la mediació veïnal i comunitària, en l'espai públic i inclús en l'àmbit mediambiental.
Identifica els processos que desencadenen les pràctiques autoorganitzatives, així com les causes sociopolítiques que incideixen en la seva constitució i la seva influència en el poder local per a la governança dels municipis.
També analitza diverses iniciatives d'autoorganització a quatre països d'Europa i a l'Amazonia brasilera, un exemple de societat de modernitat perifèrica.
Anàlisi del sistema de serveis socials d'Espanya des de la perspectiva del treball social com a professió de referència.
Es revisa els llocs de treball, les condicions laborals i les àrees d'intervenció dels treballadors socials així com les estadístiques relatives a les demandes i els serveis, persones usuàries, gestió, etc. Inclou una sèrie d'indicadors que permeten analitzar l'evolució dels serveis socials.
Obra que reflexiona sobre l'educació social com a professió social i educativa.
Analitza les competències professionals que li són pròpies, els escenaris sociolaborals en quals es desenvolupa i la manera en què intervé en relació a la inserció i integració de joves en situació de vulnerabilitat.
Recull d'escrits de Teresa Zamanillo, catedràtica de la Universitat Complutense, que ha contribuït a la consolidació del treball social com a disciplina científica a Espanya.
En la primera part de l'obra revisa els conceptes fonamentals i teòrics que donen origen a la disciplina de treball social i en la segona analitza la seva aplicació a la pràctica professional, fent especial esment a l'ètica i al treball social de grup.
Publicació editada anualment per l'Ajuntament de Barcelona, disponible en versió electrònica des de 1996, que s'estructura en 21 capítols amb informació estadística territorial, econòmica i social de la ciutat de Barcelona corresponent a l'any 2018.
Recerca guanyadora del VIII Premi Dolors Arteman en la categoria de recerca a realitzar, que atorga el TSCAT.
Analitza el perfil de les persones i famílies en situació de cronicitat en relació amb els serveis socials de Lleida i revisa la metodologia d'intervenció dels professionals.
A partir dels resultats obtinguts, ofereix unes recomanacions adreçades a l'organització general de Serveis socials i també als professionals del Serveis bàsics d'atenció social.
Obra coral que promou, mitjançant els assaigs i els relats de ficció de diversos autors, la sensibilització i la formació de les persones en el camp social.
Mostra les possibilitats de la narrativa en la millora de la pràctica del treball social i en l'adquisició d'habilitats socials com l'empatia, l'autoconeixement, la sensibilitat, etc., pròpies de les professions d'ajuda.
Baldwin, expert en economia i globalització, reuneix en aquest volum les claus històriques, polítiques i econòmiques de l'evolució industrial i tecnològica fins a l'actualitat, i perfila el pas cap a una revolució imminent a causa de la consolidació de la robòtica a la indústria i el mercat de treball, fenomen que rep el nom de globòtica.
Descripció del sistema de serveis socials a l'estat espanyol en el marc de l'estat del benestar.
Se n'analitza el desenvolupament històric, el marc normatiu (les 17 lleis autonòmiques de serveis socials i la LAAD), així com l'estructura funcional i organitzativa, i es fa una anàlisi comparativa dels serveis socials bàsics de la Comunitat Foral de Navarra i de La Rioja.
Obra derivada de la tesi doctoral de l'autor, sota la direcció del Dr.
Xavier Pelegrí Viaña, guanyadora del IX Premi de Recerca en Treball Social Dolors Arteman (2018), que atorga el COTSC des de l'any 1998.
Es tracta d'una reflexió sobre la posició que ocupa el treball social en el context multidisciplinari de la salut mental i que analitza la pràctica professional, l'impacte de la intervenció i la situació identitària dels treballadors socials en l'àmbit de la salut mental.
L'autor, assessor i expert en models organitzatius emergents, exposa que l'actual consciència col·lectiva pot permetre l'evolució de les empreses a models més productius, sostenibles econòmicament i que assegurin un major benestar als treballadors.
S'analitzen casos reals d'empreses d'arreu del món, de dimensions i sectors diversos, pioneres en la gestió innovadora a partir de l'autogestió dels grups de treball, la integritat de les persones i l'estratègia evolutiva.
Reedició d'aquest manual d'intervenció individualitzada en treball social, que posa la persona en el centre de l'atenció.
La finalitat de la metodologia és que els usuaris atenuïn i recondueixin les situacions de vulnerabilitat que els afecten, com pot ser la inestabilitat econòmica o l'exclusió social, a partir d'un assessorament educatiu i social capaç de generar un canvi positiu de creixement i enfortiment personal.
Perspectiva multidisciplinària de la discapacitat, les organitzacions representatives i els sistemes de protecció tant a nivell nacional com internacional.
Es dedica un apartat a la intervenció social i en concret, a la figura del treballador social i el seu rol en l'atenció i la protecció de les persones amb discapacitat.
Manual que neix del contingut del màster del mateix títol impartit a la Universitat de València.
És una contribució a l'anàlisi de la intervenció familiar com a element central en la protecció emocional, social i econòmica dels diferents grups poblacionals (infància, adolescència, joventut i tercera edat), imprescindible per reduir les desigualtats socials, conduir els processos d'inclusió i fer front als nous reptes socials.
Els autors, de forma amena i accessible, i a partir d'estudis i investigacions científiques, expliquen que una bona activitat cerebral permet resistir millor les malalties i aconseguir una vida més llarga i qualitativament millor.
Mantenir una bona salut cerebral és fàcil si tenim clars els 7 pilars que la sustenten: salut integral, nutrició, son, exercici físic, entrenament cognitiu, socialització i propòsit de vida.
Publicació del Consejo General del Trabajo Social que s'emmarca en el debat sobre la construcció de "comunitats sostenibles", en línia amb els compromisos inclosos en l'Agenda Global per al Treball Social i el Desenvolupament Social de la Federació Internacional de Treballadors Socials (FITS, 2012) i amb l'Agenda 2030 per al Desenvolupament Sostenible de les Nacions Unides.
Obra coral coordinada per Isabel Caro que presenta una selecció de pel·lícules que exemplifiquen aspectes diversos del procés psicoterapèutic.
Estan ordenades en 4 apartats (el pacient; el terapeuta; el procés terapèutic: elements bàsics i canvi terapèutic; la dinàmica de la interacció terapèutica o la psicoteràpia com a relació) i mostren realitats, contextos, experiències vitals, actituds, punts de vista, etc., útils per a terapeutes i pacients.
L'autora, psicòloga i doctora en Filosofia, és membre de la Càtedra de Filosofia Contemporània de la Universitat de Barcelona i investigadora del pensament de Michel Foucault.
En aquest assaig reflexiona sobre les formes de govern contemporànies i sobre la magnitud política de la vida i de l'experiència.
Professors de la UCM i de la UAB proposen una reflexió crítica, des de la perspectiva filosòfica de Michel Foucault, dels fonaments de l'acció i la intervenció social: conceptualització i tipologia, paper històric per al control social i com a eina de transformació, i tensions en el marc del context neoliberal de l'estat espanyol actual.
La Teràpia Centrada en la Compassió (CFT), formulada per l'autor, estableix la compassió com la reguladora dels 3 sistemes d'afectes: el sistema d'amenaça i auto protecció, el sistema d'activació de recursos i incentius, i el sistema de confortament, satisfacció i seguretat.
S'aplica a problemes psicològics variats, tot i que inicialment, fou concebuda per a tractar persones amb elevats nivells de vergonya i autocrítica, a qui els resultava molt difícil desenvolupar l'autocompassió.
Identifica les necessitats de les persones que pateixen malalties rares i els seus familiars, i les funcions del treballador social respecte l'atenció d'aquestes: diagnòstic, terapèutica, aspectes socials i personals, educació i ocupació.
L'objectiu és definir i millorar la pràctica del treball social en aquest àmbit (atenció, mediació, supervisió, investigació, etc.) per afavorir i millorar la qualitat de vida de les persones afectades.